stanford-oval/wikipedia huggingface dataset:
Holborn Viaduct

Holborn Viaductin länsipuoli kuvattuna Farringdon Streetiltä.
Holborn Viaduct on Lontoon Cityssä sijaitseva silta ja sen kautta kulkevan kadun nimi. Silta ylittää Farringdon Streetin ja nykyään maanalaisen Fleetjoen, joka on Thamesin sivujoki. Holborn Viaduct rakennettiin vuosina 1863–1869, ja sen avajaisiin osallistui kuningatar Viktoria istumalla hevosvaunuissa, jotka kulkivat sillan alitse.
Holborn Viaductin molemmissa päissä ja molemmilla puolilla on yhteensä neljä paviljonkia, joiden kautta on jalankulkuyhteys Farringdon Streetille. Sillan varrella on neljä patsasta, joiden kuvaamat naishahmot edustavat taidetta, tiedettä, maataloutta ja kaupankäyntiä. Holborn Viaductin pohjoinen sivu vaurioitui Lontoon pommituksessa 16.–17. huhtikuuta 1941. Silta entisöitiin, ja vuonna 2013 sille tehtiin läpikotainen peruskorjaus, jonka yhteydessä vuosikymmenten varrella maalatut maalikerrokset poistettiin. Sillalla olevien lohikäärmeveistosten ynnä muiden koristekuvioiden kultamaali vaihdettiin aitoon kultaan, jota kului noin 25 000 lehteä (350 grammaa).
Holborn Viaductin rautatieasema avattiin vuonna 1874. Nykyään sen paikalla on City Thameslinkin asema.
Aiheesta muualla

Kuvia tai muita tiedostoja aiheesta Holborn Viaduct Wikimedia Commonsissa
Hibiyan puisto

| Hibiyan puisto |
| --- | --- |

Tyyppi:  puisto
Sijainti:  Chiyoda, Tokio
Koordinaatit:  35°40′25″N, 139°45′22″E
Pinta-ala:  16 hehtaaria
Perustettu:  1903
Hibiyan puisto (jap. 日比谷公園, Hibiya-kōen) on puisto Tokion Chiyodan erillisalueella. Puisto on perustettu vuonna 1903, jolloin se oli Tokion ensimmäinen länsimaalainen puisto.
Kohde

Hibiyan puisto sijaitsee Japanin pääkaupunki Tokion Chiyodan erillisalueella Tokion keisarillinen palatsin vieressä. Puiston pinta-ala on noin 16 hehtaaria.
Puiston ehkä tunnetuin maamerkki on suurehko suihkulähde, jota ympäröi aukio. Puisto käsittää myös pienempiä suihkulähteitä, lampia, istutettuja puita ja useita patsaita. Joitakin patsaista ovat esimerkiksi José Rizalin rintakuva ja Italian suurlähetystön lahjoittama Romulusta ja Remusta susiemon kanssa esittävä veistos. Puistossa järjestetään useita kausittaisia tapahtumia, kuten joulutori ja paikallinen Oktoberfest. Puistoon kuuluu myös kaksi konserttisalia, joilla järjestetään musiikkiesityksiä.
Historia

Japanin historian Edo-kaudella nykyisen puiston alue oli läänitystä. Paikalla oli eri läänitysten hallitsijoiden kartanoja. 1800-luvun loppupuoliskolla Meiji-kaudella sitä käytettiin puolestaan armeijan paraatikenttänä.
Puisto paikalle perustettiin vuonna 1903. Hibiya oli Tokion ensimmäinen länsimaalaiseen tyyliin rakennettu puisto. 5. syyskuuta 1905 puistosta alkoivat niin sanotut Hibiyan mellakat. Mellakoitsijat protestoivat Japanin Venäjän kanssa solmimaa Portsmouthin rauhaa. Satoja henkilöitä haavoittui ja 17 kuoli.
Aiheesta muualla

Kuvia tai muita tiedostoja aiheesta Hibiyan puisto Wikimedia Commonsissa
Suihkulähde.
Musiikkiesitys puistossa.
Heinz R. Pagels

| Heinz Rudolf Pagels> Henkilötiedot |
| --- | --- |
Syntynyt: 19. helmikuuta 1939 New York
Kuollut: 23. heinäkuuta 1988 (49 vuotta) Pyramid Peak, Colorado
Koulutus ja ura
Tutkinnot:  Princetonin yliopisto Stanfordin yliopisto
Väitöstyön ohjaaja:  Sidney Drell
Instituutti:  Rockefeller-yliopisto New Yorkin tiedeakatemia
Tutkimusalue:  Fyysikko, fysiikka, tieteen popularisointi ja ihmisoikeudet
Heinz R. Pagels (19. helmikuuta 1939 New York – 23. heinäkuuta 1988 Pyramid Peak, Colorado) oli yhdysvaltalainen filosofi ja fyysikko. Pagels toimi New Yorkin tiedeakatemian johtajana, Rockefeller-yliopiston apulaisprofessorina ja International League for Human Rights -järjestön puheenjohtajana. Pagels tunnettiin parhaiten kansantajuisten tiedekirjojen The Cosmic Code, Perfect Symmetry sekä The Dreams of Reason kirjoittajana.
Hän oli naimisissa teologian professorin ja kirjailijan Elaine Pagelsin kanssa vuodesta 1969. Heillä oli poika Mark, joka kuoli vuonna 1987 neljä vuotta kestäneen sairauden jälkeen.
Michael Crichtonin mukaan Pagelsin kaaosteoriaa käsittelevät teokset innoittivat luomaan Jurassic Park -kirjan henkilöhahmon Ian Malcolmin.
Pagels kuoli 49-vuotiaana vuorikiipeilyonnettomuudessa Yhdysvalloissa.
Teokset

(1982). The Cosmic Code: Quantum Physics as the Language of Nature. Bantam Books.
(1984). Computer Culture: The Scientific, Intellectual and Social Impact of the Computer New Yorkin tiedeakatemian julkaisussa.
(1986). Perfect Symmetry: The Search for the Beginning of Time. Bantam Books.
(1988). Dreams of Reason: The Rise of the Sciences of Complexity. Bantam Books.
(1986). The High Technologies and Reducing the Risk of War. New Yorkin tiedakatemian julkaisussa. (Yhdessä H. Guyford Steverin kanssa).
Aiheesta muualla

Pagelsin muistosivu Edge.org:ssa (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Heinz Pagels
Käännös suomeksi
Hintsa

Hintsa voi tarkoittaa seuraavia:
Aki Hintsa (1958–2016), traumatologiaan erikoistunut urheilulääkäri ja ortopedi
Annastiina Hintsa (s. 1987), yritysvalmentaja ja toimitusjohtaja, Aki Hintsan tytär
Elias Hintsa (1768–1830),  maanviljelijä ja valtiopäivämies
Lotta Hintsa (ent. Näkyvä, s. 1988), Miss Suomi 2013, Aki Hintsan tytär
Reino Hintsa (1907–1979), jalkapalloilija.
Hintsan kartano, Carl Ludvig Engelin suunnittelema vuonna 1837 valmistunut kartano.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Helsingin Työväenyhdistyksen Soittokunta

Helsingin työväenyhdistyksen soittokunta oli suomalainen puhallinyhtye, joka teki yhden pitkäsoitton Scandia-levymerkille vuonna 1969.
Diskografia

Taistojen tiellä (1969,  Scandia)
Aiheesta muualla

Helsingin Työväenyhdistyksen Soittokunnan esitystuotanto Suomen äänitearkistossa (1901–1999)
Honkaluoto (Pori)

| Honkaluoto |
| --- | --- |
 Kuriirintien teollisuusaluetta Honkaluodossa.
Kaupunki:  Pori
Suuralue:  Itäinen Maa-Pori
Kaupunginosa nro:  80
Postinumero(t):  28430
Honkaluoto on Porin kaupunginosa, joka sijaitsee Itä-Porissa. Kaupunginosan postinumero on 28430 ja sen rakennuskanta koostuu pääosin 2010- sekä 2020-luvuilla rakennetusta teollisuusalueesta. Sen naapurikaupunginosia ovat idässä Kartano sekä Mikkola valtatien 2 ja Tampere–Pori-radan rajaamana. Etelässä kaupunginosa rajoittuu Ulvilan kaupunkiin, lännessä Pinomäen laajoihin peltoaukeisiin ja pohjoisessa Porin lentoasemaan.
Honkaluodon palveluihin lukeutuvat muun muassa maakunnallinen apuvälinekeskus, Kaukokiidon terminaali, sekä kalaruokavalmistaja Kalavaltasen toimitilat.
Hintsan kartano

Hintsan kartanon talousrakennuksia Raisionjoen varressa.
Hintsan kartano lumisena
Hintsan kartano on Raision Mahittulan Petterinpelto-nimisellä alueella sijaitseva, luultavasti Carl Ludvig Engelin suunnittelema, vuonna 1837 valmistunut kartano. Sen arvellaan olleen myös Raisiossa sijaitsevan Huhkon kartanon esikuvana. Hintsan kartanoa asutaan edelleen , ja kartano on jääkärikenraalimajuri Antero Svenssonin synnyinkoti. Myöhemmin Hintsan isäntänä on toiminut Svenssonin sisarenpoika, agronomi ja MTKn pitkäaikainen puheenjohtaja Heikki Haavisto.
Hintsa Knaapi

Hintsa Knaapi (kuoli alkuvuodesta 1415) oli turkulainen porvari, joka eli Turussa 1300- ja 1400-luvuilla.
Hintsa Knaapi mainitaan Turun kaupungin raatimiehenä vuonna 1378. Hänen nimensä esiintyi erään asiakirjan todistajana muodossa Hinsekinus Knop. Hän kuului saksalaisperäiseen Knap-kauppiassukuun.
Hintsa Knap lahjoitti vuonna 1395 taivassalolaisen Ketarsalmen tilansa Turun tuomiokirkon Pyhän Katariinan alttarille. Knap omisti useita tiloja ja kaksi kauppapuotia Turussa sekä tiloja myös Piikkiössä ja Kaarinassa. Toinen puodeista oli Turun vanhan torin laidalla. Hän testamenttasi tai lahjoitti, vaimonsa Greta Bertelintytär Swartin kanssa, toisen kauppapuotinsa ja Räntämäen Aningaisten kylässä sijainneet neljä taloa Turun tuomiokirkon P. Pietarin ja Paavalin alttarille. Alttari perustettiin vasta Greta-rouvan vuonna 1423 laatiman lahjoituskirjelmän jälkeen.
Hintsa Knaapin mukaan on nimetty Hintsa Knaapin katu Turun Varissuolla.
Hidria Spacefolk

Hidria Spacefolk on suomalainen progressiivista avaruus-rockia esittävä yhtye, jonka musiikki on hyvin moniulotteista; vaikutteita voi kuulla niin intialaisesta musiikista kuin Kraftwerkin tyylisestä konemusiikistakin. Yhtyeen jäsenet kutsuvat itse musiikkiaan Astro-Beatiksi. Hidria Spacefolkia on verrattu usein muun muassa Kingston Walliin ja Ozric Tentaclesiin. Yhtye muotoutui Lohjalla Hiidenlinna-kommuunissa vuonna 1999 sen jäsenten jammailujen pohjalta.
Jäsenet

Sami Wirkkala – kitara
Mikko ”Mike Acid” Happo – kitara
Veikko Aallonhuippu (ent. Sutinen) – kosketinsoittimet (2008–)
Olli Kari – marimba, vibrafoni, xylosynth, lyömäsoittimet (2010– ja levyillä Symbiosis, Balansia)
Kimmo ”K.D.” Dammert – basso
Teemu Kilponen – rummut
Lisäksi

Janne ”Lo Q” Lounatvuori – kosketinsoittimet (1999–2008)
Teemu Väisänen – huilu (levyillä HDRSF-1, Symbiosis)
Tuure Paalanen – sello (levyllä Symbiosis)
Mikko Rajala – viulu (levyllä Symbiosis)
Sabrina – laulu (levyllä Symbiosis)
Samuli Peltoniemi – trumpetti (levyllä Balansia)
Annea – sello (levyllä Balansia)
Andy McCoy – slide-kitara (levyn Balansia kappaleella "Pajas")
Julkaisut

HDRSF-1 (2001, omakustanne)
Symbiosis (2002)
Balansia (2004)
Live Eleven a.m. (2005)
Symetria (2007, Next Big Thing)
Live at Heart (2007, Herzberg Verlag)
Astronautica (2012)
Julkaisut > Kokoelmalevyt

Violently hippy rmxs (2004)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
Hidria Spacefolk Meteli.netissä
Human After All (kappale)

| ”Human After All” Daft Punk |
| --- | --- | --- |

Singlen tiedot
 Albumilta: Human After All
 Äänitetty : 2004
 Julkaistu: 31. lokakuuta 2005
 Tekijä(t): Thomas Bangalter Guy-Manuel de Homem-Christo
 Tuottaja(t): Daft Punk, Cédric Hervet, Gildas Loaëc
 Tyylilaji: House, electronic rock, noise rock
 Kesto: 05.19
 Levy-yhtiö: Virgin
Daft Punkin muut singlet
| ”Technologic” 2005 | ”Human After All” 2005 | ”The Prime Time of Your Life” 2006 |
Human After All on Daft Punkin electro Rock -kappale, joka on samalla samannimisen albumin ensimmäinen kappale. Kappaleesta on julkaistu myös single.
Hintikka

Hintikka on muun muassa seuraavien suomalaisten henkilöiden sukunimi:
A. L. Hintikka (vuoteen 1906 Hindikka, kirjailijanimi Johannes Rautakoura, 1891–1968), päätoimittaja ja kirjailija
Harri Hintikka (1937–2010), diplomi-insinööri, yritysjohtaja ja vuorineuvos
Jaakko Hintikka (1929–2015), filosofi
Jaakko Hintikka (s. 1976), salibandyn pelaaja
Juha Hintikka (k. 2022), rumpali
Juhani Hintikka (s. 1966), toimitusjohtaja
J-V Hintikka (s. 1983), kitaristi
Kaisamari Hintikka (s. 1967), teologian tohtori, Espoon hiippakunnan piispa vuodesta 2019
Kari A. Hintikka, tietotekniikka-asiantuntija ja kolumnisti
Marja Hintikka (s. 1978), radio- ja tv-juontaja
Matti Hintikka (s. 1955), taidegraafikko
Pekka Hintikka (1920–2016), matemaatikko, tietokirjailija ja historiantutkija
Pentti Hintikka (1913–2002), vuorineuvos, Pohjolan Voiman toimitusjohtaja
Pihla Hintikka (s. 1982), kirjailija ja toimittaja
Sulo Hintikka (1884–1925), kemisti, professori ja tekniikan tohtori
Teemu Hintikka (s. 1997), muodostelmaluistelija
Toni Hintikka (s. 1976), basisti.
Hintikka oli myös jääkärikapteeni Kustaa Vuoksen salanimi.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Harri Forsten

| Harri Forsten> Henkilötiedot |
| --- | --- |
Syntynyt: 27. heinäkuuta 1982 (ikä 42)
Salibandyn pelaaja
Lempinimi:  Tohtori
Pelipaikka:  Hyökkääjä
Pelinumero:  7 ja 9
Pituus:  177
Harri Forsten (s. 27. heinäkuuta 1982) on suomalainen uransa päättänyt salibandypelaaja ja kaksinkertainen maailmanmestari. Keskushyökkääjänä pelannut Forsten oli joukkueidensa avainpelaajia.
Forsten oli Suomen A-maajoukkueen vakiopelaajia. Hän oli mukana voittamassa Suomen ensimmäistä salibandyn maailmanmestaruutta 2008 MM-kilpailuissa. Toisen maailmanmestaruutensa Forsten voitti 2010 MM-kotikisoissa. Hän pelasi yhteensä 47 maaottelua tehoilla 24+26=50.
Forsten teki pitkän uran pelaten vuodet 2002-2014 SSV:ssä, joka pelasi Suomen korkeimmalla sarjatasolla Salibandyliigassa. Forsten oli voittamassa SSV:ssä Suomen-mestaruuden vuosina 2004, 2005, 2007, 2008, 2009, 2010 ja 2011. Hän oli jokaisessa voitossa joukkueensa parhaimmistoa. Hän voitti myös EuroCupin mestaruuden vuonna 2009 jatkoajan jälkeen ja vuonna 2011.
Forsten lopetti uransa keväällä 2014, mutta palasi Viikinkeihin välivuoden jälkeen vielä kaudeksi 2015–2016.
Forsten on ammatiltaan lääkäri.
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
| 2002-2014 2015-2016 | SSV Viikingit | 422 (252+309=561) 36 (18+13=31) | 422 (252+309=561) 36 (18+13=31) |
Maajoukkue
| 2008-2012 |  Suomi | 47 (24+26=50) | 47 (24+26=50) |
 Seurajoukkueuran tilastot kattavat vain kansalliset sarjat.
| Mitalit> Maa:   Suomi.Miesten salibandy.MM-kilpailut  | Mitalit> Maa:   Suomi.Miesten salibandy.MM-kilpailut  | Mitalit> Maa:   Suomi.Miesten salibandy.MM-kilpailut  | Maa:   Suomi> Miesten salibandy. |
| --- | --- | --- | --- |
|  Kultaa | Praha 2008 | Salibandy |  |
|  Kultaa | Helsinki 2010 | Salibandy |  |
|  Hopeaa | Zürich 2012 | Salibandy |  |
Saavutukset > Maailmanmestaruuskilpailut

Kultaa (2): 2008 ja 2010
Hopeaa (1): 2012
Saavutukset > Salibandyliiga

Kultaa (7): 2004, 2005, 2007, 2008, 2009, 2010 ja 2011
Hopeaa (3): 2006, 2012 ja 2013
Pronssia (1): 2014
Saavutukset > Suomen Cup

Kultaa (4): 2005, 2006, 2007 ja 2009
Hopeaa (1): 2014
Saavutukset > EuroFloorball Cup

Kultaa (2): 2009 ja 2011
Hopeaa (1): 2006
Pronssia (3): 2005, 2008 ja 2010
Saavutukset > Henkilökohtaiset

Vuoden salibandypelaaja (Urheilutoimittajain liitto): 2011
Kauden paras miespelaaja (Salibandyliitto): 2010
Pelaajien äänestämä liigan arvokkain pelaaja (Salibandyliitto): 2011
Salibandyliigan pudotuspelien pistepörssin voitto: 2010 ja 2011
Aiheesta muualla

Harri Forsten UrheiluSuomi.comin sivuilla
Suomen joukkue – Salibandyn MM-kilpailut 2008
6 Järvinen |
7 Vehkaoja |
8 Kivilehto |
9 Forsten |
15 Jussila |
17 Mikko Kohonen |
18 Kirjonen |
19 Punkari |
22 Kukkola |
23 Järvi |
24 Koskelainen |
25 Savolainen |
26 Lehti |
27 Hyvärinen |
29 Mika Kohonen |
31 Toivoniemi |
33 Kavekari |
40 Vänttinen |
46 Naumanen |
50 Tiitu |
52 Manner |
Valmentaja Nykky
Suomen joukkue – Salibandyn MM-kilpailut 2010
7 Vehkaoja |
8 Kivilehto |
9 Forsten |
11 Moilanen |
12 Bollström |
15 Jussila |
16 Hänninen |
17 Mikko Kohonen |
19 Toivonen |
21 Väänänen |
22 Kukkola |
23 Järvi |
25 Savolainen |
27 Hyvärinen |
29 Mika Kohonen |
31 Toivoniemi |
40 Vänttinen |
42 Johansson |
46 Naumanen |
50 Tiitu |
Valmentaja Nykky
Suomen joukkue – Salibandyn MM-kilpailut 2012
7 Forsten |
8 Kivilehto |
9 Koski |
11 Moilanen |
15 Jussila |
16 Hänninen |
17 Mikko Kohonen |
18 Kapanen |
19 Wardi |
21 Väänänen |
22 Kukkola |
23 Järvi |
24 Koskelainen |
25 Savolainen |
29 Mika Kohonen |
30 Kosonen |
31 Toivoniemi |
40 Vänttinen |
42 Johansson |
50 Tiitu |
Valmentaja Kettunen
Hell Yeah

Hell Yeah tai Hell Yeah! voi tarkoittaa:
Musiikissa

Hellyeah, yhdysvaltalainen metalliyhtye
Musiikissa > Albumit

Hellyeah (albumi), samannimisen metalliyhtyeen albumi vuodelta 2007
Hell Yeah! (Black 'n Bluen albumi), 2011
Hell Yeah! (HorrorPopsin albumi), 2004
Musiikissa > Musiikkikappaleet

"Hell Yeah", Montgomery Gentryn kappale vuodelta 2003
"Hell Yeah", Rev Theoryn kappale vuodelta 2008
"Hell Yeah", Ginuwinen kappale vuodelta 2002
"Hell Yeah!", American Hi-Fin kappale vuodelta 2005
"Hell Yeah", Midnight Redin kappale vuodelta 2012
"Hell Yeah", Nicki Minaj'n kappale vuodelta 2012
Videopeli

"Hell Yeah! Wrath of the Dead Rabbit"
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hell Yeah”, voi hakea sivunnimihaulla, laajalla sivunnimihaulla tai tekstihaulla.
Hinthaaranjoen ratasilta

Silta yläpuolelta.
Hinthaaranjoen ratasilta on vanhan Porvoon radan rautatiesilta Porvoossa, noin puoli kilometriä Hinthaaran rautatieasemalta Porvoon suuntaan. Silta kuuluu Väyläviraston museorautatiesiltojen kokoelmaan. Silta ylittää Hinthaaranjoen, joka on Mustijoen sivujoki.
Hinthaaranjoen ratasilta on teräksinen levypalkkisilta, ja se on rakennettu vuonna 1948. Sillan maatuet ovat kiveä, ja ne ovat peräisin vuodelta 1902. Sillan jänneväli  on 11,5 metriä. Levypalkkisiltaa on uusittu vuonna 1972 korvaamalla vanha levypalkkirakenne Valkealan Hillosensalmesta poistetulla sillalla.
Harri Veistinen

Harri Veistinen (s. 31. joulukuuta 1975 Kiukainen) on suomalainen kirjailija ja käsikirjoittaja, joka asuu Ylöjärvellä.
Elämä ja ura

Veistinen on koulutukseltaan taiteiden maisteri. Veistinen on käsikirjoittanut televisiosarjoja. Hän sai sarjasta Rakastuin mä luuseriin (2005) Erikois-Venlan ja Koura-kunniamaininnan. Vuonna 2007 Veistinen sai Sokeain kuunnelmapalkinnon kuunnelmasta Festarikesä ja oli Laivakello-palkintoehdokkaana kirjasta Kotitekoisen poikabändin alkeet vuonna 2018. Lisäksi hänen lastenromaaninsa Revontuliefekti ja oranssit tiput oli Lasten LukuVarkaus palkintoehdokkaana 2022.
Vuonna 2016 Veistinen julkaisi nuortenromaanin Kotitekoisen poikabändin alkeet, joka kertoo yläastetta käyvästä Rene Kolppasesta, joka yrittää olla mahdollisimman tavallinen välttääkseen kiusatuksi tulemisen. Yläasteen lopulla hän kuitenkin kyllästyy rooliinsa ja päättää pyrkiä tyttöjen suosioon perustamalla bändin.
Teokset > Kirjat

Kotitekoisen poikabändin alkeet, S&S 2016
Kotitekoisen poikabändin vaiheet, S&S 2019
Revontuliefekti ja oranssit tiput (kuvitus Teemu Juhani), S&S 2022
Revontuliefekti ja hyppykeppien kosto (kuvitus Teemu Juhani), S&S 2023.
Alienin muistelmat: Osa 1.  Kvaliti, 2023.  ISBN 978-952-394-042-0.
Teokset > Äänikirjat

17 on rakkauden luku, Storytel 2018
Miljoonasalaisuus, Otava 2022
Teokset > Televisiosarjoja

Rakastuin mä luuseriin (2005–2006)
Mun ainoot 30 minsaa (2013)
Lelumesta
Teokset > Kuunnelmat

Aleksin 45 minuuttia, 2005
Järkevä diagnoosi, 2006
Festarikesä, 2007
Bootleg rakkaus, 2008
Operaatio keltainen keskiviikko, 2010
Voita tähti kotiin, 2019
Mummon avaruusukko, kuunnelmasarja, 2020–2021
Palkinnot

Tampereen kaupungin kirjallisuuspalkinto 2017
Sokeain kuunnelmapalkinto 2007
Aiheesta muualla

Kustantamo S&S
Ylöjärven uutiset 30.8.2016
Alasatakunta 14.8.2016
Kirjailijavierailut - Lukukeskus
Herman Vedel

Herman Vedel: Omakuva
Herman Albert Gude Vedel (1875–1948) oli tanskalainen taidemaalari. Hän opiskeli Kristian Zahrtmannin johdolla ja sai sittemmin vaikutteita varsinkin italialaisilta renessanssimestareilta. Hän sai huomiota maalauksellaan Nuori tyttö (1900) ja kuusi vuotta myöhemmin maalauksellaan Värejä jauhava mies. Hän maalasi paljon myös muotokuvia.
Muotokuvia

Hattupäinen nuori tyttö.
Vanhan naisen muotokuva.
Naisen muotokuva
Hjalmar Matthiessen
Aiheesta muualla

Kuvia tai muita tiedostoja aiheesta Herman Vedel Wikimedia Commonsissa
Hyvinkään musiikkiopisto

Hyvinkään musiikkiopisto on Hyvinkään ydinkeskustassa rautatieaseman vieressä sijaitseva musiikkiopisto, joka on perustettu vuonna 1957. Siellä opiskelee noin 700 musiikinopiskelijaa. Musiikkiopistossa on mahdollista opiskella alttotorven, alttoviulun, baritonitorven, cembalon, fagotin, harmonikan, harpun, huilun, kitaran, klarinetin, kontrabasson, käyrätorven, lyömäsoittimien, nokkahuilun, oboen, pasuunan, pianon, saksofonin, trumpetin, tuuban ja viulun soittoa sekä laulua.
Musiikkiopiston funkkistyyliä edustava Väinö Vähäkallion suunnittelema rakennus on valmistunut vuonna 1936. Aluksi siinä toimi Kansallis-Osake-Pankki. Musiikkiopisto muutti tiloihin vuonna 1974. Vuonna 2017 Hyvinkään toimialajohtaja ilmoitti, että musiikkiopiston rakennus suojellaan ainakin sen ulkosivun osalta. Rakennuksen takapihalla sijaitsee Suomen vanhimpiin asemanpuistoihin kuuluva Rautatieaseman puisto.
Hurrikaani Baker

| Hurrikaani Baker |
| --- | --- |
Laantui::  1.9.1950
Alin paine::  979 hPa
Kovin tuuli::  53 m/s
 Bakerin reitti ja voimakkuus.  Reittikartan pallot on väritetty Saffirin–Simpsonin asteikon mukaan. 012345
Hurrikaani Baker oli vuoden 1950 Atlantin hurrikaanikauden toinen trooppinen myrsky. Se syntyi Leewardsaarten itäpuolella ja voimistui hurrikaaniksi 20. elokuuta jolloin se ylitti Antiguan. Sieltä Baker jatkoi matkaana pohjoisluoteeseen ja heikkeni, niin että Puerto Ricossa se oli enää trooppinen myrsky. Ylitettyään Kuuban 25. elokuuta se voimistui uudelleen ja saavutti jälleen hurrikaanin voiman Meksikonlahdella. Voimakkaimmillaan se oli Alabaman eteläpuolella mutta heikkeni ennen rantautumistaan Alabamaan.
Bakerin sateet aiheuttivat satovahinkoja Alabamassa ja Floridassa. Hurrikaaniin havaittiin liittyneen kaksi tornadoa, jotka tuhosivat kiinteistöjä. Puuskaisia tuulia koettiin sisämaassakin, ja Birminghamissa yksi ihminen sai surmansa ja kaksi loukkaantui jäätyään myrskyn irroittaman virtajohdon alle.
Hurrikaani Alicia

| Hurrikaani Alicia |
| --- | --- |
 17.8.1983 21:16 UTC
Nimettiin::  15.8.1983
Laantui::  22.8.1983
Alin paine::  963 hPa
Kovin tuuli::  51 m/s (1 min keskiarvo)
Kuolleita::  21
Tuhot::  2,6 miljardia USD
 Alician reitti ja voimakkuus.  Reittikartan pallot on väritetty Saffirin–Simpsonin asteikon mukaan. 012345
Hurrikaani Alicia oli vuoden 1983 Atlantin hurrikaanikauden ensimmäinen hurrikaani. Ennen sitä Yhdysvaltojen manneralueelle ei ollut kolmeen vuoteen rantautunut yhtään hurrikaania.
Tuulennopeuteen perustuvalla Saffir-Simpsonin asteikolla Alicia luokiteltiin keskimmäiseen eli kolmosluokkaan. Se rantautui Texasiin ja aiheutti kovia sateita myös Oklahomassa.
Hurrikaani Allen

| Allen |
| --- | --- |
 Allen 8.8.1980 13:32 UTC
Nimettiin::  31.7.1980
Laantui::  11.8.1980
Alin paine::  899 hPa
Kuolleita::  290
Tuhot::  1 miljardia

Aiheesta muualla
  Hurrikaani Allen Commonsissa 
Hurrikaani Allen oli vuoden 1980 ensimmäinen nimetty trooppinen myrsky Atlantin hurrikaanikaudella, ja yksi siihenastisen historian voimakkaimmista trooppisista hirmumyrskyistä. Ilmanpaine sen keskuksessa oli alimmillaan 899 hPa, mikä oli Karibianmeren hurrikaanien ennätys. Saffirin-Simpsonin hurrikaaniasteikolla se luokiteltiin korkeimmalle tasolle viisi. Myrsky aiheutti sitä ennen tuhoja Barbadoksella, Saint Lucialla, Guadeloupessa, Haitilla, Jamaikalla, Kuubassa, Caymansaarilla ja Yhdysvalloissa. Se surmasi yli 200 henkeä Karibialla ja kymmeniä Yhdysvalloissa. Sen tieltä evakuoitiin 300 000 henkeä Teksasissa. Koska myrsky iski lähinnä harvaanasutuille alueille, se aiheutti vain noin miljardin (sen ajan) dollarin aineelliset vahingot.
Hurrikaani Alice

| Hurrikaani Alice |
| --- | --- |

Rantautui::  24.7. (Meksiko) 29.7. (Texas)
Laantui::  26.7
Kovin tuuli::  175 km/h
Kuolleita::  Noin 150
Tuhot::  2 milj. USD
Hurrikaani Alice oli luokan 1 hurrikaani, joka iski Pohjois-Meksikoon ja Etelä-Texasiin, ja vuoden 1954 Atlantin hurrikaanikauden ensimmäinen trooppinen myrsky. Se aiheutti ainakin 55 kuolonuhria, joista 17 raportoitiin Texasissa ja loput Meksikossa. Saman vuoden joulukuussa oli Atlantilla toinen Alice-niminen myrsky.
Alicen arvioidaan muodostuneen Meksikonlahdella 24. kesäkuuta. Myrsky haihtui Texasin eteläosassa 26. kesäkuuta.